ཀུན་གླེང་གསར་འགྱུར། ཀུན་གླེང་། དྲ་སྣང་གི་བོད། དྲ་བརྙན་གསར་འགྱུར། ཁ་བའི་མི་སྣ། བུད་མེད་ལེ་ཚན། དཔེ་ཀློག ཆབ་སྲིད་བཙོན་པ་ངོ་སྤྲོད།
རླུང་འཕྲིན།
སྔ་དྲོའི་གསར་འགྱུར། དགོང་དྲོའི་གསར་འགྱུར། བགྲོ་གླེང་མདུན་ལྕོག བསྐྱར་ཞིབ། པོ་ཊི་ཁ་སི། དཔེ་ཀློག ཕ་ཡུལ་གླེང་སྟེགས། ཆོས་རིག་ལེ་ཚན། གཞོན་སྐྱེས་དང་ཤེས་ཡོན། འཕྲོད་བསྟེན་དང་དོན་ལྡན་གྱི་མི་ཚེ། གངས་རིའི་བྲག་ཅ། བུད་མེད། སོ་ཡ་ལ། བོད་ཀྱི་གླུ་གཞས།
གསར་འགོད་རང་དབང་།
Learning English
རྗེས་འབྲངས།
སྐད་ཡིག
འཚོལ།
Live
Live
འཚོལ།
སྔོན་མ། རྗེས་མ།
Breaking News
གཟའ་མིག་དམར། ༢༠༢༢/༡༢/༠༦
འཛམ་གླིང་།
རྒྱ་ནག་གིས་ནད་ཡམས་སྐོར་སྦ་གསང་བྱས་མིན་གསལ་བཤད་བྱ་དགོས།
༠༤།༠༥།༢༠༢༠
འགྲེམ་སྤེལ།
རྒྱ་ནག་གིས་ནད་ཡམས་སྐོར་སྦ་གསང་བྱས་མིན་གསལ་བཤད་བྱ་དགོས།
share
པར་འདེབས་པ།
༄༅།། ཕྱི་ཟླ་༥་པའི་ཚེས་༤་ཉིན་དབྱིན་ཇིའི་གཞུང་འབྲེལ་མི་སྣ་ཚོས་རྒྱ་ནག་གཞུང་གིས་ཏོག་དབྱིབས་ནད་དུག་ཁྱབ་གདལ་ཕྱིན་པའི་གནས་ཚུལ་རྣམས་སྦ་གསང་བྱས་མིན་གསལ་བཤད་བྱ་དགོས་ཞེས་ནན་བརྗོད་བྱས་འདུག ཡིན་ནའང་ཨི་མི་རི་ཀ་ཚུད་པའི་རྒྱལ་ཁབ་ལྔའི་མཉམ་འབྲེལ་གསང་བའི་ལས་ཁང་གིས་རྒྱ་ནག་གི་འགོ་ཁྲིད་ཚོས་ཏོག་དབྱིབས་ནད་དུག་ཁྱབ་གདལ་འགྲོ་བཞིན་པ་སྦ་གསང་བྱས་པ་རེད་ཅེས་སྐྱོན་འཛུགས་བྱས་ཡོད་པའི་གནས་ཚུལ་ཐོན་པར་དབྱིན་ཇི་གཞུང་གིས་གླེང་སློང་ཅི་ཡང་བྱས་མེད་ཅིང་། ཉེ་དུས་ཤིག་ནས་ཨ་མི་རི་ཀས་རྒྱ་ནག་གཞུང་གིས་བསམ་བཞིན་ཏོག་དབྱིབས་ནད་དུག་ཁྱབ་གདལ་འགྲོ་རུ་བཅུག་པ་རེད་ཅེས་སྐྱོན་འཛུགས་བྱ་རྒྱུ་ཤུགས་ཆེ་རུ་བཏང་ཡོད་པ་སྟེ། ཁ་སང་གཟའ་ཉི་མར་ཨ་རིའི་ཕྱི་སྲིད་དྲུང་ཆེ་མེཀ་པོམ་ཕིའོ་ཡིས་ཏོག་དབྱིབས་ནད་དུག་རྒྱ་ནག་གི་ཚོད་ལྟ་ཁང་ཞིག་ནས་ཕྱི་ལ་ཁྱབ་པའི་དཔང་རྟགས་འདུག་ཅེས་བཤད།།
ཨ་མི་རི་ཀའི་གསང་བའི་ལས་ཁང་ཁག་གིས་༢༠༡༩་ལོའི་ཏོག་དབྱིབས་ནད་དུག་འདི་འགྲོ་བ་མིས་རྫས་སྦྱོར་བྱས་ནས་བཟོས་པ་ཞིག་མིན་པའི་མཐའ་སྡོམ་བརྒྱབ། ད་སྔ་ཨ་མི་རི་ཀའི་གཞུང་གིས་ཏོག་དབྱིབས་ནད་དུག་རྒྱ་ནག་གི་ཝུ་ཧན་གྲོང་ཁྱེར་གྱི་ཚོད་ལྟ་ཁང་ཞིག་ནས་ཕྱི་ལ་ཁྱབ་པའི་དཔང་རྟགས་གང་ཡང་བསྟན་མེད་པ་དང་རྒྱ་ནག་གཞུང་གིས་དེ་ལ་ངོས་ལེན་གཏན་ནས་བྱེད་ཀྱི་མེད། འོན་ཀྱང་མིག་ལྔ་ཞེས་པའི་མཉམ་འབྲེལ་གསང་བའི་ལས་ཁང་སྟེ། ཨ་རི་དང་ཨོ་གླིང་རྒྱལ་ཁབ། ཁེ་ན་ཌ། ནེའུ་ཛི་ལན་ཌི་དང་དབྱིན་ཇི་བཅས་རྒྱལ་ཁབ་ལྔའི་མཉམ་འབྲེལ་གསང་བའི་ལས་ཁང་གིས་ཞིབ་འཇུག་སྙན་ཐོ་ཤོག་གྲངས་༡༥་ཅན་ཞིག་བཏོན་ཡོད་པ་དེར་འཁོད་ཡོད་པ་ལྟར་ན། ད་ལོའི་ཏོག་དབྱིབས་ནད་དུག་གིས་མི་འབུམ་ཕྲག་མང་པོར་འཆི་སྐྱོན་དང་མི་ས་ཡ་མང་པོར་ནད་མནར་བྱུང་སྟེ་རྒྱལ་སྤྱིའི་ཐོག་ཏུ་རྒྱ་ནག་ལ་འདྲི་རྩད་ནན་པོ་བྱེད་ཀྱི་ཡོད་པར་བརྟེན། རྒྱ་ནག་གཞུང་གིས་ཏོག་དབྱིབས་ནད་དུག་ཁྱབ་གདལ་ཕྱིན་པར་འབྲེལ་བ་ཡོད་པའི་དཔང་རྟགས་རྣམས་བཀག་པའམ། ཡང་ན་དཔང་རྟགས་ཡོད་ཚད་རྩ་མེད་བཏང་ཟིན་འདུག་ཅེས་བཀོད་ཡོད་པ་ཨོ་གླིང་རྒྱལ་ཁབ་ཀྱི་ཊི་ལི་གྷ་རབ་ཚགས་པར་གྱིས་ལུང་འདྲེན་བྱས་འདུག
དབྱིན་ཇིའི་རྒྱལ་སྲུང་དྲུང་ཆེ་བྷན་ཝ་ལེ་སིས་ང་ལ་ཉིན་ལྟར་འཛམ་གླིང་ཡུལ་གྲུ་གང་སར་ཡོད་པའི་དབྱིན་ཇིའི་གསང་བའི་ལས་ཁང་གི་ཚིག་ཐོ་འབྱོར་བཞིན་ཡོད། ངས་ཚིག་ཐོ་བྱེ་བྲག་པ་རེར་འགྲེལ་བཤད་རྒྱག་རྒྱུ་མིན། ངས་ཅི་ཞིག་མིག་གིས་མཐོང་བ་དང་ཅི་ཞིག་མིག་གིས་མ་མཐོང་བ་རྣམས་ཕྱི་ལ་བསྒྲགས་ན་མ་འགྲིག་པ་རེད་ཅེས་བཤད། ཁོང་ལ་རྒྱ་ནག་གི་གཞུང་འབྲེལ་མི་སྣ་ཚོས་འཛམ་གླིང་ཡོངས་ལ་འཕྲལ་དུ་ཏོག་དབྱིབས་ནད་དུག་ཁྱབ་གདལ་འགྲོ་བཞིན་འདུག་ཅེས་བརྡ་བཏང་ཡོད་མེད་དོགས་གཅོད་བྱ་རྒྱུ་འདུག་གམ་ཞེས་དྲིས། དབྱིན་ཇིའི་རྒྱལ་སྲུང་དྲུང་ཆེས་ངའི་སེམས་པར་དེ་ལ་དོགས་གཅོད་བྱ་རྒྱུ་འདུག རྒྱ་ནག་གཞུང་གིས་ངེས་པར་དུ་སྦ་གསང་མེད་པ་དང་ཕྱི་གསལ་ནང་གསལ་བྱ་དགོས་ཀྱི་འདུག ཁོ་ཚོ་རིམས་ནད་སྔོན་འགོག་ལ་འཐུས་ཤོར་ཅི་ཙམ་ཕྱིན་པ་དང་གྲུབ་འབྲས་ཅི་ཙམ་ཐོན་ཡོད་མེད་རྣམས་གསལ་དགྲོལ་བྱ་དགོས་ཀྱི་འདུག་ཅེས་ལན་བཏབ།།
ནུབ་ཕྱོགས་ཀྱི་གསང་བའི་ལས་ཁང་ཞིག་གི་ཉམས་ཞིབ་པ་ཚོས་བཤད་པ་ལྟར་ན། དེང་སྐབས་རྒྱལ་སྤྱིའི་ཐོག་ཏུ་རྒྱ་ནག་གཞུང་གིས་རང་ཡུལ་ལ་ཏོག་དབྱིབས་ནད་དུག་ཁྱབ་གདལ་འགྲོ་བཞིན་པ་རྣམས་ཕྱི་གསལ་ནང་གསལ་བྱས་ནས་རྒྱལ་སྤྱིའི་ཐོག་ལ་ཕྱིར་བསྒྲགས་བྱས་མེད་པའི་ལྟ་ཚུལ་གཅིག་མཚུངས་ཤིག་འཛིན་གྱི་འདུག་ཅེས་གླེང་། བདུན་ཕྲག་སྔོན་མའི་གཟའ་ཕུར་བུའི་ཉིན་ཨ་རིའི་སྲིད་འཛིན་ཌོ་ནལ་ཊམ་གྱིས་ཏོག་དབྱིབས་ནད་དུག་རྒྱ་ནག་གི་ཚོད་ལྟ་ཁང་ཞིག་ནས་ཕྱི་ལ་ཁྱབ་ཡོད་པའི་གདེང་ཚོད་ཆེན་པོ་ཡོད་ཅེས་བཤད་ཡོད་པར་མ་ཟད། ཁོང་ལ་སྔ་ཉིན་དེར་རོ་ཡེ་ཊར་གསར་འགྱུར་ལས་ཁང་གིས་བཅར་འདྲི་ཞུས་བའི་སྐབས་སུའང་རྒྱ་ནག་གིས་ཏོག་དབྱིབས་ནད་དུག་ཁྱབ་གདལ་བཏང་བ་དེའི་མཇུག་འབྲས་ཅི་ཞིག་མྱོང་དགོས་མིན་གྱི་ལས་ཐབས་ཁག་ལ་བསམ་ཞིབ་བྱེད་ཀྱི་ཡོད་ཅེས་བཤད་འདུག དེའི་སྔོན་དེར་སྲིད་འཛིན་ཌོ་ནལ་ཊམ་གྱིས་གསར་འགོད་པ་ཚོར་རྒྱ་ནག་གིས་ཏོག་དབྱིབས་ནད་དུག་ཁྱབ་གདལ་བཏང་ནས་ཨ་རིའི་དཔལ་འབྱོར་དང་ཚོང་ལས་ལ་གྱོང་གུད་ཆེན་པོ་ཐེབས་སོང་། ཨ་མི་རི་ཀས་རྒྱ་ནག་ལ་དངུལ་སྒོར་བུ་ལོན་ཆད་པ་ཡོད་པ་ཁག་ཅིག་མ་འཇལ་བར་གྱོང་གསབ་ལ་ལེན་སྲིད་ཅེས་སྡིགས་ར་བསྐུལ་ཡོད་པ་རེད།།
ཨོ་གླིང་རྒྱལ་ཁབ་ཀྱི་ཊེ་ལི་གྷ་རབ་ཚགས་པར་ལ་རྒྱལ་ཁབ་ལྔ་མཉམ་འབྲེལ་གྱི་གསང་བའི་ལས་ཁང་གི་ཡིག་ཆའི་ནང་དུ་རྒྱ་ནག་གིས་ཏོག་དབྱིབས་ནད་དུག་ཁྱབ་གདལ་འགྲོ་བཞིན་ཡོད་པ་སྦ་གསང་བྱས་པ་དང་གསར་འགོད་པ་རྣམས་ཁ་བཀག་པ། སྨན་པ་སོགས་བཙན་ཁྲིད་བྱས་ནས་གར་སོང་ཆ་མེད་དུ་གྱུར་པ། ཚོད་ལྟ་ཁང་གི་དཔང་རྟགས་རྣམས་མེད་པར་བཏང་བ། ཚོད་ལྟ་ཁང་དུ་ནད་དུག་གི་དཔེ་མཚོན་ཉར་ཡོད་པ་རྣམས་མེད་པར་བཏང་བ་དང་སྲོག་ཆགས་གསོན་ཚོང་ཁྲོམ་ར་ཁག་ལ་རྫས་འགྱུར་འདག་རྫས་བརྒྱབ་ནས་གཙང་ཁྲུས་བྱས་སོང་། རྒྱ་ནག་གིས་རྒྱལ་སྤྱིའི་ཚན་རིག་པ་ཚོར་ནད་རྟགས་གསོན་པོའི་དཔེ་མཚོན་སྤྲད་ནས་སྨན་ཁབ་བཟོ་རུ་མ་བཅུག་པར་རྒྱལ་ཁབ་གཞན་གྱི་མི་དམངས་རྣམས་ཉེན་ཁའི་གནས་སུ་བསྐྱལ་སོང་ཞེས་བཀོད་ཡོད་པ་ལུང་འདྲེན་བྱས་འདུག རྒྱ་ནག་གཞུང་གིས་ཏོག་དབྱིབས་རིམས་ནད་ཁྱབ་གདལ་ཕྱིན་པ་སྦ་གསང་གཏན་ནས་བྱས་མེད། ཨ་རིའི་གཞུང་གིས་ཏོག་དབྱིབས་རིམས་ནད་ཁྱབ་གདལ་སྔོན་འགོག་བྱས་མ་ཐུབ་པ་དང་རིམས་ནད་སྔོན་འགོག་གི་ལས་དོན་ལ་འཐུས་ཤོར་བཏང་བའི་སྐྱོན་བརྗོད་ཕོག་བཞིན་འདུག དེར་བརྟེན་སྲིད་འཛིན་ཌོ་ནལ་ཊམ་གྱིས་རང་གི་ཉེས་སྐྱོན་རྣམས་འགོག་ཐབས་སུ་རྒྱ་ནག་ལ་སྐྱོན་འཛུགས་བྱེད་ཀྱི་ཡོད་པ་རེད། འཛམ་གླིང་ཡོངས་སུ་ཏོག་དབྱིབས་ནད་དུག་གིས་མི་ལ་འཆི་སྐྱོན་བྱུང་བ་དང་ནད་མནར་བྱུང་བའི་གྲངས་འབོར་མང་ཤོས་ནི་ཨ་མི་རི་ཀ་རེད་ཅེས་དགག་པ་བརྒྱབ་འདུག